KINNARIN PESIS 2006 ry.

**Juniorijoukkueet**

G-JUNIORIT

F-JUNIORIT

E-JUNIORIT tytöt ja pojat

D-JUNIORIT

C-POJAT

B-POJAT

**TOIMINNAN YLEISET SÄÄNNÖT**

Peli-ilon kautta reilua peliä!

Toiminnan tavoitteena on tarjota lapselle mieluisa harrastus, jossa kukin pelaaja voi harrastaa ja kehittyä. Joukkueen toiminta lähtee lasten lähtökohdista ja lasten ehdoilla.

Jokainen joukkueessa voi kokea joukkueen turvalliseksi ja kannustavaksi ryhmäksi sekä itsensä arvostetuksi ja tärkeäksi osaksi ollessaan osa joukkuetta.

Jokaisella joukkueessa on yhdenvertaiset mahdollisuudet taitotasonsa ja innokkuutensa mukaiseen harjoitteluun ja pelaamiseen joukkueessa. Peluutus sovitaan jokaisen joukkueen kesken sen kilpailullisten tavoitteiden mukaisesti. Harjoituksissa jokainen saa mahdollisimman kehittäviä harjoituksia. Huolehdimme, että joukkueen yhtenäisyys säilyy.

Kunnioitamme lasten muita harrastuksia.

Kaikki pelaavat, ja jokainen lapsi on samanarvoinen.

**KINNARIN PESIKSEN YLEISET SÄÄNNÖT**

1. Tarjoamme mahdollisuuden ohjattuun harjoitteluun kaikille pesäpallosta kiinnostuneille.
2. Tarjoamme halukkaille pelaajille pelimahdollisuuden alueen alaisissa sarjoissa joko seuran omassa joukkueessa tai auttaen mahdollisuuksien mukaan etsimään sopivaa joukkuetta toisessa seurassa.
3. Mahdollistamme pesäpalloon liittyvän, monipuolisen koulutuksen esim. pelinjohtajille ja tuomareille.
4. Mahdollistamme, että joukkueet järjestävät asianmukaiset pelipuvut, pelikentät, pukukopit ja muut peleissä tarpeelliset asiat.
5. Kinnarin Pesis 2006 ry. edellyttää urheilijamaista, päihteetöntä ja kannustavaa käytöstä pelaajilta, pelinjohtajilta ja vanhemmilta harjoituksissa ja peleissä.
6. Kinnarin Pesis 2006 ry. odottaa, että vanhemmat huolehtivat ennen ja jälkeen pelien kentän siisteydestä ja järjestyksestä, osallistuvat kirjureina ja mahdollisesti tuomareina pelien toimitsijatehtävissä.

**PELAAJIEN SÄÄNNÖT**

1. Olen reilu pelikaveri ja kannustan pelikavereitani.
2. Harrastan ja pelaan joukkuelajia, joka on rehtiä ja reilua peliä.
3. Yritän parhaani loppuun asti harjoituksissa ja peleissä.
4. Käyttäydyn hyvin ja ohjeiden mukaisesti sekä kentällä että kentän ulkopuolella. Edustan joukkuettani sekä Kinnarin Pesistä.
5. Kuuntelen valmentajia ja ohjaajia.
6. En arvostele tuomareita, vastustajia tai oman joukkueen pelaajia.
7. Kunnioitan tuomareita, vastustajia ja oman joukkueen pelaajia sekä valmentajia.
8. Kaikki kiusaaminen tai toisen vahingoittaminen on kiellettyä: haukkuminen, nimittely, toisen pelaajan tavaroiden luvaton ottaminen, pelaajan harjoitus- tai pelivälineiden käyttö ilman lupaa, jättäminen tahallisesti ryhmän ulkopuolelle, lyöminen, potkiminen, töniminen, pureminen, tms.
9. Tulen ajoissa harjoituksiin ja peleihin. Tervehdin pelikavereitani, valmentajia ja ohjaajia.
10. Huolehdin, että varusteeni ovat kunnossa.
11. Harjoittelen mahdollisuuksien mukaisesti omalla ajallani.
12. Valmentaja ja ohjaaja päättävät miten harjoitellaan ja pelataan.
13. Kuuntelen ja tottelen valmentajia ja muita ohjaajia. Keskityn harjoitteluun ja ohjeisiin.
14. Kannustan peleissä.
15. Olen esimerkkinä.
16. Tiedostan, että laadukas ja hyvä ruokavalio on urheilijan jaksamisen kannalta tärkeää.
17. Pelimatkoille varaan terveellisen välipalan.
18. Paras urheilujuoma on vesi.

Seuraamus seuran tai joukkueen sääntöjen rikkomisesta on: 1) puhuttelu, 2) vanhemmille tiedottaminen, 3) ohjatusta toiminnasta poisto harjoitusten tai pelin loppuajaksi, 4) X ottelun pelikielto

VANHEMPIEN SÄÄNNÖT

1. Olen reilu huoltaja ja kannustaja. Olen käytökselläni esimerkkinä pelaajille sekä kentällä että kentän ulkopuolella. Keskustelen lapseni kanssa siitä, miten harjoituksissa, peleissä, turnauksissa ja leireillä käyttäydytään.
2. En kiroile, tupakoi, käytä alkoholia tai muita päihteitä kentän laidalla.
3. Harjoituksia ja pelejä ohjaavat valmentajat ja muut ohjaajat. Annan pelaajille ja valmentajille valmennusrauhan harjoituksissa, ennen pelejä, pelin aikana, pelitauoilla ja ottelun jälkeen.
4. Harjoituksissa ja peleissä ohjaavat valmentajat ja avustajat. En yritä ohjata lastani kentän tai salin sivulta.
5. En arvostele lapselleni joukkueen valmentajia tai muita toimihenkilöitä tai näiden tekemiä ratkaisuja.
6. Hoidan yhteisesti sovitut velvoitteeni omatoimisesti ja yritän parhaani auttaakseni joukkueen toimintaa.
7. Ymmärrän, että joukkueen vastuuhenkilöt ovat oman lapseni usein kanssapelaajan vanhempia.
8. Ilmoitan lapseni osallistumisesta tai poissaoloista harjoituksiin ja peleihin Nimenhuudossa. Harjoituksiin on ilmoittauduttava edellisenä päivänä, otteluihin ilmoittaudutaan hyvissä ajoin.
9. Huolehdin siitä, että lapseni tulee harjoituksiin ja peleihin ajoissa ja asianmukaisissa varusteissa.
10. Peleissä kannustan joukkuetta sekä kunnioitan tuomareita ja vastustajia enkä arvostele heidän toimintaansa.
11. Hyväksyn, että lapseni harrastus maksaa yhteisesti sovitun summan ja suoritan joukkueen esittämät maksut omatoimisesti määräajassa.
12. Muiden lasten ja vanhempien jaetut yhteystiedot ovat luottamuksellisia.
13. Olen esimerkkinä hyvässä ja reippaassa käytöksessä sekä iloisen ja hyvän pesäpallon pelaamisessa.

JOUKKUEENJOHDON JA VALMENTAJIEN SÄÄNNÖT

1. Muistan, että olen aina pelaajilleni tärkeä henkilö ja roolimalli. Pyrin luomaan kannustavan ja positiivisen ilmapiirin.
2. Kaikki pelaavat.
3. Tärkeintä on reilu peli, hauskuus ja hyvä mieli.
4. Jokaisen pelaajan omat pelitaidot ja kehittymisen aste otetaan huomioon sekä harjoituksissa että peleissä.
5. Tiedotamme vanhempia joukkueen tulevista tapahtumista mahdollisimman aikaisin.
6. Kannustan kaikkia ja olen tasapuolinen joukkueen pelaajia kohtaan.
7. En arvostele tuomareita, vastustajia tai kummankaan joukkueen toimihenkilöitä.
8. Kunnioitamme lapsen koulunkäyntiä ja muita harrastuksia.
9. Sovin tai muokkaan yhdessä pelaajien kanssa joukkueelleni säännöt.
10. Hoidan yhteydet seurajohtoon ja muihin joukkueisiin.

JOUKKUEEN VASTUUHENKILÖT

* VALMENTAJA / PJ
	+ Vastaa joukkueen harjoituksista, pelaamisesta ja peluuttamisesta
	+ Ohjeistan apuvalmentajia harjoituksissa ja peleissä
* APUVALMENTAJAT
	+ Vastaavat joukkueen harjoituksista ja pelaamisesta Valmentaja ohjeistuksen mukaisesti.
* JOUKKUEENJOHTAJA
	+ Vastaa joukkueen edustajana joukkueen hallinnollisista asioista.
* RAHASTONHOITAJA
	+ Vastaa, että joukkueen rahalliset velvoitteet ovat asianmukaisesti hoidettu.